Nilufar Usmonova Turkvision-2013’da O‘zbekiston sharafini himoya qiladi

Dekabr oyida Turkiyaning Eskishehir shahrida Turkvision-2013 turkiy til mamlakatlari Xalqaro qo‘shiq tanlovi bo‘lib o‘tadi.

 Foto © suratlar.com 
20 ta davlat san’atkorlarining iste’dodini bir sahnada sinaydigan “Turkvision” tanlovida yurtimiz sharafini Nilufar Usmonova himoya qiladi.
Xonanda tanlovda mutlaq yangi taronasi — “Unutgin” bilan ishtirok etadi. Hozirda u g‘alaba qozonishdan umidvor, deya xabar beradi Shov-shuv.uz sayti.
Ajablanarli tomoni shundaki, ayni paytda tanlovning rasmiy veb-saytida kechayotgan ovoz berish jarayonlarida eng ko‘p ovozni yurtdoshimiz to‘pladi. Nilufar 2500 ga yaqin ovoz bilan birinchi pog’onada!
Tanlovning yarim final bosqichi 18-dekabr kuni, yakuniy natijalari esa 21-dekabr kuni e’lon qilinadi.
Biz ham yurtdoshimizga omad tilab qolamiz!